Gandia estudia una gestió conjunta dels tres pàrquings municipals per a millorar les seues prestacions
25 juny 2025

## Gandia estudia una gestió conjunta dels tres pàrquings municipals per a millorar les seues prestacions25 juny 2025Última actualització: 25 juny 2025

![](../gestion/img/c55e99ad367eef3a201151e4c62ec3264d81bf0854c8321384f934fce77ab34c.jpg)  
  

El regidor d’Economia i Hisenda, ****Salvador Gregori****, ha anunciat aquest matí l’amortització anticipada del deute bancari de l’Ajuntament de Gandia, el que permetrà donar una solució conjunta definitiva a la gestió dels aparcaments del Serpis, el Prado i la República Argentina.

“Estem parlant de quatre notícies importants: el pagament del deute, la cancel·lació del préstec del pàrquing del Prado, l’inici de la solució per a República Argentina, i la gestió conjunta dels pàrquings amb una visió econòmicament eficient. Hem superat una etapa molt difícil, i ara comencem una nova etapa amb solidesa financera i amb serveis públics millorats.”

Així, Gandia ha encetat el procés d’amortització anticipada de préstecs, aprofitant l’estabilitat pressupostària assolida el 2024, amb un superàvit de 3,8 milions d’euros. Aquests fons, sumats a l’amortització obligatòria, permetran una reducció total de 6,3 milions d’euros del deute municipal durant 2025.

Aquesta acció suposa la cancel·lació de tots els préstecs amb entitats financeres privades. A partir del 1 d’octubre de 2025, Gandia només mantindrà el deute gestionat a través del Fons d’Ordenació de l’Estat, amb condicions immillorables: tipus d’interès del 0,65% i venciment ajornat fins a l’any 2070. L’únic préstec actiu amb una entitat financera serà el d’Ibercaja, que es manté per les seues condicions fortament bonificades d'interessos i quotes.

Una part important del deute amortitzat correspon al préstec de més de 10 milions d’euros que es va formalitzar anys enrere per a fer front a la resolució de la concessió del pàrquing del Prado, una operació heretada d’anteriors governs. Aquest préstec, que inicialment no estava autoritzat per la Generalitat però sí pel Ministeri, ha sigut completament cancel·lat.

__“____Amb això, es tanca un capítol financer molt significatiu per al consistori, que durant anys ha suportat les conseqüències econòmiques d’aquesta concessió fallida____”__.

Amb els pàrquings del Prado i del Serpis ja resolts i convertits en infraestructures rendibles, l’Ajuntament centra ara els seus esforços en el rescat del pàrquing de la República Argentina, l’únic que continua sota concessió privada i que suposa un cost d’un milió d’euros anuals per l’Ajuntament en concepte de reequilibri econòmic.

Per tal d’abordar aquesta qüestió, el govern municipal ha contractat una empresa especialitzada en anàlisi econòmica de concessions, que ja treballa en l’elaboració d’un informe amb diferents alternatives de gestió. __“____L’objectiu és aconseguir una solució definitiva i eficient____”____.__

Entre les opcions que s’estudien, destaca la possibilitat de sacar a concessió conjunta els tres pàrquings municipals, amb l’objectiu que una sola empresa assumisca el rescat de la concessió pendent i la gestió global.

__“____La prioritat és clara: millorar el servei, garantir tarifes assequibles, continuar amb les bonificacions comercials i assegurar un retorn econòmic per a la ciutat. Una vegada presa la decisió, es posarà en marxa el procediment administratiu corresponent____”__.

Finalment, Gregori ha recordat que, a hores d’ara, els pàrquings del Prado i del Serpis ja generen més d’un milió d’euros anuals d’ingressos, i fins i tot hi ha llista d’espera per a obtindre plaça, la qual cosa confirma que aquestes infraestructures —malgrat els problemes inicials— han esdevingut necessàries i rendibles.

[Twittear](https://twitter.com/share)